25/02/2019 | Administración LocalMunicipal
Valdoviño
Anuncio das bases do XIX Festival do Entroido 2019

ANUNCIO Bases do XIX Festival do Entroido 2019 A Xunta de Goberno Local do Concello de Valdoviño, en sesión ordinaria que celebrou o passado 14 de febreiro de dous mil dezanove, aprobou a convocatória e bases do XIX Festival de Entroido que se celebrará o sábado 9 de marzo no Concello de Valdoviño. BASES QUE REXERÁN NO XIX FESTIVAL DO ENTROIDO 2019 NO CONCELLO DE VALDOVIÑO 1.–Poderán participar no XIX Festival de Entroido do Concello de Valdoviño as entidades legalmente constituídas e/ou grupos ocasionais que cumpran as condicións establecidas nas seguintes bases. En todo caso nomearase un representante debidamente autorizado para actuar en nome do grupo.2.–Poderán participar no festival todas as persoas interesadas nas seguintes categorías: A) COMPARSA ADULTOS: considerarase comparsa o grupo de persoas integrado por un número igual ou superior a dez compoñentes debidamente disfrazados e gardando unha unidade temática na súa vestimenta e actuación. Poden optar a axuda económica por inscrición e á axuda por concursaren. B) COMPARSA INFANTIL: agrupacións formadas por un número igual ou superior a dez persoas nas que polo menos o 50% dos seus compoñentes sexan menores de 18 anos. As comparsas infantís precisarán nomear a un representante maior de idade para poderen participar. As comparsas infantís poderán optar á axuda económica por inscrición pero non á axuda por concursaren. C) OUTROS: entran nesta categoria os disfrazados a título individual, as parellas de disfraces e grupos de ata cinco persoas. A título de disfrace individual non se admitirán menores, porén, éstes si poderán formar parte de parellas ou grupos sempre e cando o fagan acompañados de polo menos un adulto que se responsabilice dos mesmos. A parella ou grupo deberá de manter unha uniformidade de criterio na súa indumentaria.3.–O Concello de Valdoviño destina a cantidade máxima de 3.300,00 € en calidade de axudas para distribuír entre as categorías participantes nas modalidades: A) COMPARSA ADULTOS, B) COMPARSA INFANTIL e C) OUTROS. O gasto imputarase á partida orzamentaria 334.48900 do orzamento do ano 2018 prorrogado para o ano 2019.4.–En relación ao punto anterior, a cantidade máxima destinada a axudas de participación a todas as comparsas admitidas será de 3.000,00 €, a cantidade destinada a axuda de concurso para a “Mellor Comparsa Concello de Valdoviño 2019” será de 150,00 € e a cantidade máxima destinada aos participantes en categoria OUTROS será de 150,00 € e rexéndose polo escrito no punto 7.5.–No referido ás axudas por participación, a cantidade máxima que recibirá cada comparsa que reuna as condicións e requisitos esixidos nestas BASES será de 300’00 €. O pagamento farase efectivo mediante transferencia bancaria na conta sinalada na documentación de inscrición na que deberá constar o IBAN. De ser o caso, aplicarase a retención de IRPF de acordo coa lexislación vixente.6.–No referido á axuda de concurso para a “Mellor Comparsa Concello de Valdoviño 2019”, concederase unha única cantidade de 150,00 €. Esta cantidade sumarase á axuda por participación e sobre a mesma aplicaranse as retencións que indique a lexislación vixente.7.–No referido aos vales de consumo en empresas locais, os 150, 00 € destinados a este fin repartiranse a razón de 50,00 € por vale, consecuentemente teremos tres vales que irán destinados aos tres mellores disfraces que concursen na categoría OUTROS. No caso de que NON PROCEDA outorgar todos o algún dos vales destinados a consumo de produto en empresa local por quedar deserta esta opción ou por incumprimento de bases dos inscritos, a organización poderá destinar ese importe ou parte do mesmo a outras axudas de concurso a comparsas. Unha mesma comparsa non pode ser destinataria de máis dunha axuda de concurso. Deste feito darase conta no informe acreditativo do desenvolvemento desta actividade de entroido.8.–Para poder participar en calquera das categorías será imprescindible cumprimentar a solicitude de inscrición correspondente e os seus documentos anexos e entregalos na Casa da Cultura do Concello nas seguintes datas e horarios: Pola mañá de luns a venres e de 10.00 a 14.00 do 25 de febreiro ao 1 de marzo. Pola tarde o xoves 28 de febreiro de 15.00 a 18.00 horas. A copia das cancións ou guión das parodias a interpretar entregarase tamén no momento de facer a solicitude de participación. Esto non compete a aqueles que se inscriban na modalidade “OUTROS”. As solicitudes fóra de prazo ou que non presenten toda a documentación requerida serán desestimadas.9.–O modelo de instancia e Bases de inscrición facilitaranse na Casa da Cultura e estará dispoñible na páxina web do Concello para a súa descarga.10.–A cantidade máxima de comparsas que se admitirán a participar nesta edición do Entroido 2019 será de dez. Terán preferencia –con independencia da data de presentación de solicitude e sempre cumprindo os prazos e requisitos establecidos– as comparsas formadas por veciños de Valdoviño; para todas as demais primará a orde de inscrición. A organización reservarase o dereito á cancelación do evento no suposto de que non se acade o número mínimo de 3 comparsas participantes.11.–A orde de actuación das comparsas e de desfile no pasarrúas corresponderase coa orde de inscrición atendendo ao estipulado no punto 10. O xoves 7 de marzo confirmaráselle ao responsable de cada comparsa a súa inclusión ou non na XIX edición do Festival do Entroido do Concello de Valdoviño.12.–As comparsas inscritas asumen o compromiso de desfilaren en pasarrúas. Con tal motivo, os participantes deberán estar ás 17.00 horas no aparcadoiro situado detrás do edificio do Concello para, atendendo ás indicacións da organización, colocarse con tempo suficiente na rúa Imeldo Corral para iniciar o desfile ás 17.30 horas. O percorrido comprenderá o seguinte tramo: saída dende a rúa Imeldo Corral, desfilando pola estrada principal ata chegar á Casa da Cultura.13.–As comparsas que leven no pasarrúas vehículos a motor deberán contar cos permisos de circulación, de inspección técnica (ITV) e seguros correspondentes sendo isto responsabilidade das persoas que figuran como inscritas. Atenderase neste punto ao estipulado no Regulamento xeral de Circulación.14.–Cada comparsa deberá interpretar ante o público nas instalacións destinadas ao evento un máximo de dúas cancións ou de dúas parodias, ou ben, dunha parodia e dunha canción. Polo menos unha delas terá que estar escrita e ser interpretada en língua galega, e un dos temas deberá obrigatoriamente versar sobre Valdoviño. As comparsas que necesiten música deberán facilitala en soporte USB o mesmo día do festival. As comparsas que vaian realizar parodia ou canción a modo de presentación deberán indícalo na inscrición.15.–O tempo máximo de posta en escena para cada comparsa será de 10 minutos. As comparsas que superen o tempo regulamentariamente establecido e permanezan no escenario despois de seren avisadas, poderán ser descualificadas polo equipo de organización do evento.16.–Serán as propias comparsas as que libremente decidan distribuír a letra das súas cancións entre os asistentes ao festival. Dado o carácter humorístico desta festa tradicional, o Concello de Valdoviño non asumirá responsabilidade algunha acerca das letras, interpretacións e disfraces das comparsas e entroidos participantes 17.–Na modalidade “OUTROS” non haberá límite de inscricións. Os anotados asumen o compromiso de desfilaren en pasarrúas, polo que deberán presentarse as 17.00 horas no punto de saída; igualmente deberán desfilar, cando se lles indique, polo escenario habilitado na Casa da Cultura. Todos os anotados deberán levar nun lugar visible o dorsal que recibirán no momento de facer a inscrición. Non serán obxecto de valoración e non poderán optar a conseguir vale de consumo en empresas locais aqueles que aínda inscritos non cumpran o aquí estipulado.18.–O día do desfile cada comparsa presentará un representante que actuará como xurado. Esta persoa, maior de idade, deberá presentarse as 17.00 horas como tal ante a organización que lle tomará os datos necesarios. O representante elixido como xurado terá o obriga de permanecer no lugar habilitado para tal fin e de visionar todas as actuacións. O abandono por parte da persoa do xurado sen previo aviso á organización e sen causa xustificada significará a descualificación da comparsa á que representa, así mesmo, non poderá participar desfilando no pasarrúas. As obrigas do xurado serán: 1) Valorar as comparsas participantes para elixir entre todas (agás as que concursen na modalidade infantíl) aquela merecedora da axuda de concurso para a “Mellor Comparsa Concello de Valdoviño 2019”. 2) Valorar os tres mellores disfraces que concursen na categoría “Outros”. En caso de empate entre comparsas para optar á axuda por concursaren, procederase a unha nova votación na que participarán todas as comparsas agás as implicadas no empate. A votación farase a man alzada e a persoa designada polo concello tomará nota do voto; se continuase o empate procederase cun sorteo. En caso de empate entre os concursantes “Outros”procederase de igual forma facendo unha nova votación por parte dos representantes das comparsas pero soamente sobre as figuras obxecto de empate; igualmente de persistir o empate procederase cun sorteo. Como criterios de valoración o xurado terá en conta: a orixinalidade e vistosidade do disfrace, a simpatía, e a conservación das características do entroido tradicional. A resolución do concurso terá lugar o mesmo día 9 de marzo. O Concello de Valdoviño non se responsabiliza das votacións emitidas polo xurado sempre e cando cumpran o establecido nas Bases. Calquera interesado poderá consultar a táboa de puntuación emitida por cada un dos membros do xurado.19.–Finalizadas as actuacións das comparsas e do desfile de anotados na categoría “Outros” procederase a entregar os vales para consumo de produtos en empresas locais aos tres mellores entroidos. Seguidamente citaranse no palco aos membros das comparsas para facerlles entrega dos títulos honoríficos e dos vales simbólicos das axudas económicas desta edición do festival. A comparsa gañadora da axuda de concurso para a “Mellor Comparsa Concello de Valdoviño 2019” por importe de 150,00 € repetirá a interpretación poñendo deste modo fin ao festival.20.–Durante a celebración desta actividade prohíbese a subministración e consumo de bebidas alcohólicas nos espazos destinados a este fin.21.–O Concello de Valdoviño resérvase o dereito de anulación do desfile por inclemencias do tempo. No caso de anulación do pasarrúas o festival comezará ás 17.30 horas na Casa da Cultura.22.–Se coa finalidade de mellorar o desenvolvemento dos actos programados se considerase conveniente introducir modificacións ao aquí fixado, poderá facerse por parte da organización. Atendendo a este punto solucionaranse os imprevistos que puidesen xurdir.23.–Todos os integrantes das comparsas quedarán obrigados a atender as recomendacións que lles indiquen os traballadores dos corpos de seguridade e da organización. De producirense danos a bens ou persoas durante o desenvolvemento da actividade que non sexan imputables ao Concello de Valdoviño, a responsabilidade derivada será asumida íntegramente polos inscritos como participantes na/s solicitudes. Igualmente, o Concello de Valdoviño non se fará responsable das accións realizadas por grupos ou persoas non inscritas.24.–Con posterioridade ao evento emitirase informe para poder proceder cos pagamentos que cumpridamente se deban de facer atendendo ao estipulado nas presentes Bases.25.–A inscrición no concurso enténdese como aceptación plena das Bases fixadas para o mesmo sen que se poidan formular reclamacións de ningunha clase e por ningún concepto contra o aquí regulamentado. O incumprimento destas bases dará lugar á descualificación automática da comparsa participante e á anulación da axuda estipulada. Non serán admitidos comportamentos ilegais, vexatorios ou de mal gusto que excedan o espírito crítico, satírico e lúdico do Entroido.26.–Como anexo a estas bases figura a documentación para a inscrición. En todo o que non está previsto nestas bases terá de aplicación supletoria a Lei Xeral de Subvencións 38/2003.” Inscrición n.º: X FESTIVAL DO ENTROIDO DO CONCELLO DE VALDOVIÑO 2019 Sábado 9 de marzo, ás 17.30 horas DATOS DO-A REPRESENTANTE: Nome: _______________________________________________________________________ N. I. F.: ______________________ Enderezo: _______________________________________ ____________________________ Teléfono-s: _______________________________________ Correo-s electrónico-s __________________________________________________________ CARACTERÍSTICAS DOS PARTICIPANTES  COMPARSA ADULTOS  COMPARSA INFANTIL Nome comparsa _____________________ Tema do disfrace _____________________ N.º compoñentes: _________ Lugar de procedencia ______________________________ Títulos das cancións ou parodias a interpretar: _________________________________ _______________________________________________________________________ Sinalar se traen carroza ou similiar: _______________________________ Sinalar se traen persoas con dificultade de acceso ao escenario________ ______________________________________________________________ O/a que asina é coñecedor-a e acepta as Bases que rexen este XIX Festival de Entroido do Concello de Valdoviño. En Valdoviño, a _______ de ___________________________ do 2019. Asinado: DOCUMENTACIÓN A ACHEGAR COA SOLICITUDE â Fotocopia do N. I. F. do-a representante. â Folla de declaracións debidamente cumprimentadas. â Certificación expedida pola Entidade Bancaria na que conste o número de conta e IBAN da Entidade legalmente constituída ou da Persoa Física que represente á comparsa ou disfrazado-a. OS/AS ABAIXO ASINANTES DECLARAN: 1.–Que con data _________________ procedeuse a constituír a Comparsa para o Entroido 2019 composta por (asinar obrigatoriamente todos os membros) FORMACIÓN DA COMPARSA CONSTITUÍDA SEN SER ASOCIACIÓN/ENTIDADE 2.–Que nesta data nomeouse a don/a ____________________________________________ Como representante da Comparsa para as relacións co Concello de Valdoviño.3.–Que a Comparsa non dispón de conta bancaria habilitada como Asociación ou Entidade, e que como participante no XIX Festival de Comparsas do Concello de Valdoviño 2019, solicita que o ingreso da axuda se faga en: NÚMERO DE CONTA _________________________________________________________ TITULAR (representante) __________________________________________________ 4.–Que don/a _____________________________________________ non está incurso-a en causa algunha de incompatibilidade ou incapacidade para contratar e/ou recibir subvencións ou axudas da Administración Pública.5.–Que a comisión organizadora solicita a súa participación nas actividades relacionadas co XIX FESTIVAL DE COMPARSAS E DISFRACES DO CONCELLO DE VALDOVIÑO, con data de sábado 9 de marzo de 2019.6.–Que está Comparsa comprométese a levar a cabo as actividades recollidas nas Bases Reguladoras.7.–De igual xeito os que asinan este impreso declaran: Estar ao corrente nas súas obrigas tributarias coa Administración Central, Autonómica e co Concello de Valdoviño. Estar ao corrente nas súas obrigas tributarias coa Seguridade Social. En Valdoviño, a _____ de __________________ do 2019. Sinatura do-a representante habilitado/a da Comparsa Asinado: ------------------ ALCALDE-PRESIDENTE DO CONCELLO DE VALDOVIÑO, OU NO SEU CASO, O/A CONCELLEIRO-A NO CAL DELEGUE FORMACIÓN DA COMPARSA CONSTITUÍDA COMO ASOCIACIÓN/ENTIDADE OU FORMANDO PARTE DA MESMA OS/AS ABAIXO ASINANTES DECLARAN: 1.–Que con data _________________ procedeuse a constituír a Comparsa para o Entroido 2019 composta por (asinar obrigatoriamente todos os membros) 2.–Que nesta data nomeouse a don/a ____________________________________________ Como representante da Comparsa para as relacións co Concello de Valdoviño.3.–Que a Comparsa arriba indicada pertence á Asociación/Entidade __________________ _________________, con C. I. F. _______________________, desde o ano ________________ 4.–Que a devandita Asociación/Entidade non está incursa en causa algunha de incompatibilidade ou incapacidade para contratar e/ou recibir subvencións ou axudas da Administración Pública.5.–Que a comisión organizadora solicita a súa participación nas actividades relacionadas co XIX FESTIVAL DE COMPARSAS E DISFRACES DO CONCELLO DE VALDOVIÑO, con data de de sábado 9 de marzo de 2019.6.–Que está Comparsa comprométese a levar a cabo as actividades recollidas nas Bases Reguladoras.7.–De igual xeito os que asinan este impreso declaran: â Estar ao corrente nas súas obrigas tributarias coa Administración Central, Autonómica e co Concello de Valdoviño. â Estar ao corrente nas súas obrigas tributarias coa Seguridade Social. En Valdoviño, a _____ de ________________________________ do 2019. Sinatura do-a representante habilitado-a da Comparsa Asinado: ------------------ ALCALDE-PRESIDENTE DO CONCELLO DE VALDOVIÑO, OU NO SEU CASO, O/A CONCELLEIRO-A NO CAL DELEGUE Inscripción n.º XIX FESTIVAL DO ENTROIDO CONCELLO DE VALDOVIÑO 2019 Sábado 9 de marzo, ás 17.30 horas Os que asinan son coñecedores e aceptan as Bases que rexen este XIX Festival de Entroido do Concello de Valdoviño. COMPOÑENTES Enderezo comunicación: ________________________________________________________ ____________________________ Teléfono-s: _______________________________________ Correo-s electrónico-s ___________________________________________________________ TEMA DO DISFRACE ______________________________________________ ------------------ ALCALDE-PRESIDENTE DO CONCELLO DE VALDOVIÑO, OU NO SEU CASO, O/A CO NCELLEIRO-A NO CAL DELEGUE O que se fai público para xeral coñecemento. Valdoviño, 20 de febreiro de 2019. O alcalde, Alberto González Fernández